Teacher reflections | Maths literacy teachers' blog
Terugvoer oor ons entrepeneursdag
Posted by Maggie under Teacher reflections | Tags: feedback |
Hier is terugvoer oor ons entrepeneursdag. Dit was 'n reuse sukses. 61 Stalletjies het hulle ware uitgestal. Nie een van die stalletjies het dieselfde produkte gehad nie. Al 210 leerders het deelgeneem aan hierdie dag. Voor die tyd moes hulle 'n sakeplan, 'n begroting en die gr. 11 'n gelykbreekgrafiek inhandig. Op die dag self is die stalletjies beoordeel vir die een wat die meeste aandag trek die oulikeste idee ens. Dit was ongelooflik met hoeveel entoesiasme die leerders gewerk het. Hulle moes R50 vir 'n staanplek betaal en alle winste wat gemaak is was vir hulle eie sakke. Ek kan waarborg dat daar leerders is wat baie geld gemaak het. Dit sal ons eers na die vakansie weet, want dan moet hulle hulle wins en verlies persentasie gewys uitwerk. Die taak tel 100.
Saam met die vlooimark het ons ook 'n amazing race gehad wat uit 5 punte bestaan het. 32 spanne het op die ou end deel geneem en ons het selfs twee onderwysers spanne ingeskryf. Die punte was 'n eettafel met van alles wat in 10 minute geëet moes word, n puzzel wat geblindoek voltooi moes word met die res van die span wat raad gee, 'n tent wat gebou en weer afgebreek moes word, 'n sudoku wat binne 10 minute voltooi moes word en 'n hinderbaan waar sekere "clues" opgelos moes word.
Dit was 'n wonderlike, pragtige sonskyn dag en ALMAL onderwysers ingesluit en hulle gate uit geniet.